Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2018. gada \_\_. jūnijs

.§

**Informatīvais ziņojums**

**“Par atbalstāmajiem risinājumiem prakses uzlabošanai darbā ar dzimumnoziegumos un vardarbībā cietušajiem bērniem kriminālprocesā”**

1. Pieņemt zināšanai iesniegto informatīvo ziņojumu.
2. Atbalstīt starpdisciplināras un starpinstitucionālas sadarbības modeli „Bērna māja” (starptautiski lietotais termins *barnahus*) (turpmāk – Bērna mājas modelis) kā risinājumu prakses uzlabošanai darbā ar cietušajiem bērniem kriminālprocesā, nodibinājuma “Centrs Dardedze”’ izmēģinājumprojekta “Bērna māja” turpināšanu līdz 2018.gada 31.decembrim un tā līdzfinansēšanu 2018.gadā 85 000 euro apmērā no likumā “Par valsts budžetu 2018.gadam” Labklājības ministrijai pamatbudžeta apakšprogrammā 22.02.00 “Valsts programma bērnu un ģimenes stāvokļa uzlabošanai” prioritārajam pasākumam “Sociāla rakstura institūcijām kapacitātes stiprināšanai un sociālām programmām bērnu tiesību aizsardzības jomās un ar šiem pasākumiem saistīto IT sistēmu pielāgošanai” piešķirtā finansējuma.
3. *Pieņemt zināšanai, ka* Labklājības ministrija noslēgs trīspusēju vienošanos ar Valsts policiju un nodibinājumu “Centrs Dardedze” par izmēģinājumprojekta „Bērna māja” īstenošanas turpināšanu, paredzot *Labklājības ministrijai* apmaksāt projekta ietvaros veiktās cietušo bērnu nopratināšanas un pārējos Bērna mājas modelī ietilpstošos pasākumus.
4. *Pieņemt zināšanai, ka* iesaistītās institūcijas (Valsts policija, Ģenerālprokuratūra, Latvijas Zvērinātu advokātu padome, Valsts tiesu medicīnas ekspertīzes centrs, Bērnu klīniskā universitātes slimnīca, Rīgas Sociālais dienests, Rīgas bāriņtiesa) pilotprojekta ietvaros noslēgs līgumu ar nodibinājumu "Centru Dardedze", lai īstenotu starpinstitucionālo un starpdisciplināro sadarbību atbilstoši normatīvajiem aktiem, kas regulē institūciju sadarbību bērnu tiesību aizsardzības jomā.
5. Projekta pārraudzības nolūkos, lai apstiprinātu Bērna mājas modeļa nolikumu, kā arī 4.punktā minēto līgumu, labklājības ministram izveidot starpinstitucionālu darba grupu – Bērna mājas uzraudzības komiteju.
6. Tieslietu ministrijai sadarbībā ar Labklājības ministriju, Iekšlietu ministriju, Veselības ministriju un Ģenerālprokuratūru līdz 2019.gada 31.decembrim izvērtēt un nepieciešamības gadījumā izstrādāt un iesniegt izskatīšanai Ministru kabinetā grozījumus Kriminālprocesa likumā, lai nodrošinātu, ka bērni, kuri cietuši noziedzīgos nodarījumos pret tikumību un dzimumneaizskaramību, tiek intervēti, izmantojot “Bērna mājas” modelī balstītus standartus.
7. Labklājības ministrijai sadarbībā ar Tieslietu ministriju, Iekšlietu ministriju, Veselības ministriju un Ģenerālprokuratūru līdz 2021.gada 31.decembrim izvērtēt un nepieciešamības gadījumā izstrādāt grozījumus normatīvajos aktos, kas nepieciešami “Bērna mājas” modeļa ieviešanai visā Latvijā.

|  |  |
| --- | --- |
| Ministru prezidents | Māris Kučinskis |
| Valsts kancelejas direktors |  Jānis Citskovskis |
| Iesniedzējs:labklājības ministra vietāizglītības un zinātnes ministrs  |     K.Šadurskis |

04.06.2018. 12.46

351

L.Neikens

Labklājības ministrijas

Bērnu un ģimenes politikas departamenta vecākais eksperts

67021673, Lauris.Neikens@lm.gov.lv